Ракета отыны

Ракета отыны —	жану кезінде көп мөлшерде жылу мен газ бөле алатын химиялық заттардың жиынтығы. Бұл газ бен жылу ракета козғалтқыштарында реактивті күш тудыруға қажетті энергия көзі ретінде қолданылады. Ракета отыны екі құрамды немесе бір құрамды болады. Екі құрамды ракета отынында бір мезгілде жанармай да, қышқылдандырғыш та бірге болады. Ракета отыны қатты сұйық, аралас болуы мүмкін. Қатты ракета отыны бір құрамды болады, өздігінен жанбайды, не химиялық қосылыстардан тұрады, не жанармай мен бұл отын қатты отынды ракета қозғалтқыштарында қолданылады.

Қатты отын ретінде құрамында жануға кажетті оттегі бар дәрілер кең қолданылады. Дәрілі ракеталық козғалтқыштар дер кезінде жабдық,тала алады және ұзақ уақыт бойы ұрысқа қабілеттілігін сақтай алады. Қатты ракета отынын жетілдіру нәтижесінде қазір оны жеңіл металдар ұнтағының жандырғыш бөлігі ретінде қолданады. Сұйық ракета отыны сұйыққа негізделген ракета қозғалтқыштарында қолданылады және әдетте екі құрамнан: жанармай мен қышқылдандырғыштан тұрады. Аралас ракета отыны отынның сұйық және қатты бөлігінің бірлігінен тұрады. Кез келген ракета отынының ең маңызды көрсеткіштері 1 кг зат жанған кезде бөлінетін энергия санына яғни жылу шығаруға қабілеттілігі болып саналады.Қазақ тілі терминдерінің салалық ғылыми түсіндірме сөздігі: Әскери іс. Алматы:"Мектеп" ААҚ , 2001

Дереккөздер

Санат:Зымырандар